**Kopsavilkums par iepirkumiem aizsardzības un drošības jomā valsts sektorā Metadati**

**Datu apraksts**

Pasūtītāji, kuri piemēro Aizsardzības un drošības jomas iepirkumu likumu, iesniedz Iepirkumu uzraudzības birojam oficiālās statistikas veidlapu “Pārskats par pasūtītāju veiktajiem iepirkumiem aizsardzības un drošības jomā” Nr. 3-ADJIL. No šīm statistikas veidlapām iegūtie galvenie rādītāji apkopoti sadaļās, kas raksturo aizsardzības un drošības jomas iepirkumus (iepirkumi, kas paredzēti militāriem un drošības mērķiem).

Aizsardzības un drošības jomas valsts sektorā veikto iepirkumu un noslēgto līgumu apkopoto statistisko pārskatu kopums (turpmāk – aizsardzības jomas rādītāji) nodrošina pārskatāmu datu kopu atbilstoši Ministru kabineta 2017. gada 28. februāra noteikumos Nr. 102 „Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību” ietvertajiem rādītājiem.

Dati tiek grupēti pēc virs un zem ES līgumcenu sliekšņa, kur paredzamā līgumcena (preču un pakalpojumu iepirkumiem – sākot no 443 000 EUR un būvdarbu iepirkumiem no 5 548 000 EUR) ir vienāda ar Ministru kabineta noteikumos noteikto līgumcenas robežvērtību vai lielāka (turpmāk – virs ES līgumcenu sliekšņa iepirkumi), un (preču un pakalpojumu iepirkumiem no 42 000 līdz 442 999 EUR, un būvdarbu iepirkumiem no 170 000 līdz 5 547 999 EUR) ir zemāka par Ministru kabineta noteikumos noteikto līgumcenas robežvērtību (turpmāk – zem ES līgumcenu sliekšņa iepirkumi) norādot iepirkumu skaitu un noslēgto līgumu līgumcenas bez pievienotās vērtības nodokļa (turpmāk – PVN).

Minētie dati nodrošina datu kopumu par noslēgtajiem piegādes, pakalpojumu un būvdarbu līgumiem virs un zem ES līgumcenu sliekšņa, līgumu skaitu un līgumcenām bez PVN, centralizācijas un decentralizācijas kārtībā veiktiem aizsardzības un drošības jomas iepirkumiem, kurus veic Aizsardzības un drošības jomas iepirkumu likuma subjekti.

Dati sniedz informāciju par virs ES līgumcenu sliekšņa aizsardzības iepirkumiem pēc CPV [*(Common Procurement Vocabulary)*](http://iub.gov.lv/lv/iubcpv) klasifikatora kodiem. Apkopots iepirkumu procedūru skaits un līgumcenas, kā arī sarunu procedūru, iepriekš nepublicējot paziņojumu par līgumu (iedalot tos pēc Eiropas Parlamenta un Padomes Direktīvas 2009/81/EK (2009. gada 13. jūlijs), ar kuru koordinē procedūras attiecībā uz to, kā līgumslēdzējas iestādes vai subjekti, kas darbojas drošības un aizsardzības jomā, piešķir noteiktu būvdarbu, piegādes un pakalpojumu līgumu slēgšanas tiesības, un ar kuru groza Direktīvas 2004/17/EK un 2004/18/EK 28. pantā minētajiem punktiem) skaits un līgumcenas. No statistikas pārskatos iegūtajiem datiem apkopota pretendentu valstiskā piederība.

Lietotāji var iepazīties ar datu apkopojumu, sākot no 2012. gada, kad tika uzsākta statistikas vākšana par aizsardzības un drošības jomas iepirkumiem, un izvērstiem apkopojumiem dažādu rādītāju griezumos, sākot no 2015. gada dati pieejami tabulās pa gadiem un attēloti grafiski. Dati ir analizēti dinamikā.

Dati iegūti no pasūtītāju iesniegtajiem statistikas pārskatiem, kuros iekļautā informācija tiek pārbaudīta, salīdzinot ar Iepirkumu uzraudzības biroja tīmekļvietnē publicētajām iepirkumu paziņojumu publikācijām.

**Datu publicēšana**

Dati tīmekļvietnes sadaļā ***Aktualitātes*** *zem* ***Statistika /Oficiālās statistikas veidlapu rādītāji*** ***/ Oficiālās statistikas veidlapu apkopojums /Kopsavilkums par iepirkumiem aizsardzības un drošības jomā valsts sektorā 2019. gadā*** tiek publicēti saskaņā ar aktuālo [datu publicēšanas kalendāru](https://www.iub.gov.lv/lv/datu-publicesanas-kalendars) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Kopsavilkums par iepirkumiem aizsardzības un drošības jomā valsts sektorā | par 2019. gadu | 30.10.2020. |  |
| Kopsavilkums par iepirkumiem aizsardzības un drošības jomā valsts sektorā | par 2018. gadu |  | Skat. arhīvā |
| Kopsavilkums par iepirkumiem aizsardzības un drošības jomā valsts sektorā | par 2017. gadu |  | Skat. arhīvā |
| Kopsavilkums par iepirkumiem aizsardzības un drošības jomā valsts sektorā | par 2016. gadu |  | Skat. arhīvā |
| Kopsavilkums par iepirkumiem aizsardzības un drošības jomā valsts sektorā | par 2015. gadu |  | Skat. arhīvā |
| Kopsavilkums par iepirkumiem aizsardzības un drošības jomā valsts sektorā | par 2014. gadu |  | Skat. arhīvā |
| Kopsavilkums par iepirkumiem aizsardzības un drošības jomā valsts sektorā | par 2013. gadu |  | Skat. arhīvā |
| Kopsavilkums par iepirkumiem aizsardzības un drošības jomā valsts sektorā | par 2012. gadu |  | Skat. arhīvā |

**Dati sagatavoti**

26.10.2020.

**Datu pieejamība**

Apkopotie dati ir pieejami, sākot no 2012. gada (sākot no 2015. gada pieejami izvērsti apkopojumi dažādu rādītāju griezumos).

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel un infografika).

**Datu lietotāji**

Eiropas Komisija, Finanšu ministrija, Aizsardzības ministrija un citi lietotāji.

**Datu vākšana**

Dati tiek iegūti pilnā apsekojumā, kur attiecīgo pārskatu iesniedz pasūtītāji, kuri piemēro Aizsardzības un drošības jomas iepirkumu likumu atbilstoši Ministru kabineta 2017. gada 28. februāra noteikumu Nr. 102 [„](https://likumi.lv/ta/id/228378-noteikumi-par-kriterijiem-pec-kadiem-izverte-vai-sabiedrisko-pakalpojumu-sniedzeju-iepirkumu-likuma-minetas-darbibas-latvija)[Noteikumi par oficiālās statistikas veidlapu paraugiem iepirkumu jomā un pārskatu iesniegšanas un aizpildīšanas kārtību"](https://likumi.lv/ta/id/289076) (spēkā no 02.03.2017.) prasībām.

**Pārskatu iesniedzēji**

Pasūtītāji, kuri atskaites periodā slēguši līgumus par aizsardzības un drošības jomas iepirkumiem. Lai elektroniski iesniegtu attiecīgo statistikas pārskatu, pasūtītājiem ir jābūt reģistrētiem Publikāciju vadības sistēmas lietotājiem.

**Atskaites periods**

Atskaites periods ir kalendārais gads.

**Klasifikācijas**

Statistikas pārskatu dati par noslēgtajiem piegādes, pakalpojumu un būvdarbu līgumiem tiek klasificēti, pēc virs un zem ES līgumcenu sliekšņa, decentralizācijas vai centralizācijas kārtībā veiktiem iepirkumiem un sistematizēti, pēc noteiktām kritēriju pazīmēm, kādas noteiktas oficiālās statistikas veidlapu paraugos, piemēram, procedūru veida. Tiek norādīta piegādātāju valstiskā piederība, un virs ES līgumcenu sliekšņa iepirkumi tiek grupēti pēc kopējās iepirkuma vārdnīcas (*Common Procurement Vocabulary - CPV*) jeb CPV nomenklatūras klasifikatora, kurš noteikts ar Komisijas Regulu (EK) Nr.213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

No pasūtītāju statistikas pārskatos iekļautās informācijas tiek iegūti kopēji sasummēti dati par valsti kopumā.

No sasummētiem datiem tiek aprēķināts gada pieauguma temps, aplūkota rādītāju dinamika.

**Konfidencialitāte**

Pasūtītāju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Apkopotie statistikas pārskata dati atbilst lietotāju vajadzībām, jo tie nosaka virs un zem ES līgumcenu sliekšņu kopējo noslēgto līgumu summu rādītājus kopā gada griezumā.

**Precizitāte**

Pasūtītāju statistikas pārskatu dati virs ES līgumcenu sliekšņa un zem ES līgumcenu sliekšņa ir pārbaudāmi, jo ir salīdzināmi ar Iepirkumu uzraudzības biroja tīmekļvietnē publicētajām paziņojumu publikācijām.

Gada apkopoto datu precizitāte kopumā ir nemainīga.

**Savlaicīgums**

Pārskatu par pasūtītāju veiktajiem iepirkumiem aizsardzības un drošības jomā jāiesniedz reizi gadā (līdz 1. martam).

Pasūtītāji, kuri nav savlaicīgi iesnieguši gada statistikas pārskatus atbilstoši Aizsardzības un drošības jomas iepirkumu likumam, tos iesniedz pēc atkārtota pieprasījuma un norādījuma par administratīvo atbildību.

Iepirkumu uzraudzības biroja pienākums ir savlaicīgi apkopot pasūtītāju iesniegtos statistikas pārskatus par aizsardzības un drošības jomas iepirkumiem, veicot datu pārbaudi.

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopoto pārskatu datus.

**Salīdzināmība**

Dati tiek apkopoti, un gada apkopotie dati tiek salīdzināti ar iepriekšējā gada datiem (sākot ar 2012. gadu). Sākot no 2015. gada pieejami izvērsti apkopojumi dažādu rādītāju griezumos.

**Datu precizēšana**

Nepieciešamības gadījumā attiecīgie atskaites rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts@iub.gov.lv  |
| Informācijas departaments |
| Tālruņa numurs | 67326708 |

**Metadati pēdējo reizi atjaunoti**

30.10.2020.

**Saistītās tēmas**

Aizsardzības un drošības jomas iepirkumu rādītāji